
Proiect educativ
ȘCOALA -  UN SPRIJIN PENTRU FIECARE
-educație incluzivă prin activități extrașcolare-

Organizatori:
· Asociația pentru dezvoltarea profesională continuă – PRAEDU
· Liceul Teoretic ”Mihai Veliciu” Chișineu-Criș: director Lipovanu Cosmin, prof . înv. primar Purcel Claudiu, prof . înv. primar Lipovanu Cornelia, prof . înv. primar Purcel Cornelia
Parteneri:
· Inspectoratul Școlar Județean Arad
· Casa Corpului Didactic Arad
· Centrul Județean  de resurse și Asistență Educațională Arad



Argument
Absenteismul devine o problemă socială, un semnal tardiv al existenţei unor probleme, o conduită care reflectă atitudinea structurată a lipsei de interes, motivaţie, încredere în educaţia şcolară. Din păcate, absenteismul este în creştere, iar ignorarea sau pedeapsa excesivă pot doar contribui la cronicizarea fenomenului.
Elevul încearcă să evite insuccesul preferând să îşi petreacă timpul într-un mediu în care, crede el, se poate remarca. Din păcate, de cele mai multe ori acest mediu îl reprezintă strada. Prevenirea acestor acte de inadaptare constituie premisele pentru o dezvoltare armonioasă a întregii personalităţi. 
      	Obiectivele pe care ni le-am propus au menirea de a fi operaţionalizate, astfel încât să se observe îmbunătăţiri calitative şi cantitative în planul comportamental al elevilor care absentează, dar şi în susţinerea şi dezvoltarea unui cadru familial armonios şi a unor relaţii de colaborare familie-şcoală.
Activităţile ce se vor desfășura în cadrul acestui proiect vor urmări motivarea elevilor în vederea reducerii abandonului şcolar, prin sporirea creativităţii  şi prin  dezvoltarea competenţelor de comunicare, lingvistice, matematice, informatice, muzicale, artistice etc. Un elev implicat în propria educaţie va fi un elev motivat să îşi finalizeze studiile, de aceea, situaţiile de învăţare trebuie să fie legate de aspectele reale ale vieţii.
Adaptarea la mediul şcolar şi social depinde, în mare măsură, de:
-	analiza şi reevaluarea propriilor atitudini, credinţe şi experienţe din perspectiva incluziunii;
-  	construirea unui mediu şcolar în care toţi să se simtă confortabil, bineveniţi şi valorizaţi;
-	copiii au un rol important în acceptarea şi incluziunea şcolară; copiii trebuie educaţi împreună pentru că urmează să trăiască împreună;
-	celebrarea succesului și valorizarea tuturor elevilor;
-	implicarea tuturor actorilor și factorilor interesaţi în deciziile de la nivelul şcolii; şcoala trebuie să fie pregătită să se schimbe pentru a răspunde nevoilor individuale ale copiilor pe care îi educă;
-	incluziunea înseamnă a face din şcoli spaţii de sprijin şi de stimulare, atât pentru elevi, cât şi pentru personal.

Scopul proiectului:
· Prevenirea şi intervenţia primară în cazul absenteismului şcolar, prin conştientizarea elevilor cu privire la importanţa şi funcţiile şcolii şi la implicaţiile absenteismului şi ale abandonului şcolar. 

Obiective:
1. Pentru elevi
· Să-și crească motivaţia şcolară prin clarificarea scopurilor de lungă durată.
· Să conştientizeze urmările negative ale absenteismului şcolar;
· Să dezvolte o atitudine pozitivă faţă de şcoală;
· Să identifice valorile, resurselor importante furnizate de şcoală;
· Să-și dezvolte stima de sine, construirea unei imagini de sine pozitivă prin autocunoaştere şi dezvoltare personală;
· Să reducă absenţele şcolare pe termen lung;
· Să participe la activitățile extrașcolare organizate de cadrele didactice
2. Pentru cadrele didactice
· Să identifice principalele motive ale absenteismului şcolar;
· Să adapteze curriculum-ul la nevoile diferite de învăţare ale elevilor;
· Să proiecteze lecţii care să stimuleze fiecare elev să înveţe activ;
· Să evalueze diferitele nevoi de învăţare ale elevilor;
· Să proiecteze adaptări curriculare şi  planuri educaţionale individualizate;
· Să aplice modalităţi de evaluare a progresului individual al elevilor.

Durata proiectului:
· iulie 2021 – ianuarie 2022
Coordonatori proiect (echipa de proiect):
· Cadrele didactice, care se regăsesc în Anexa acestui proiect, vor implementa și coordona activitățile la nivelul fiecărei unități de învățământ (clasă)

Grupul țintă:
· Preșcolari și elevi din învățământul primar, gimnazial și liceal aflați în risc de abandon școlar, ce provin din unitățile de învățământ care se regăsesc în ANEXĂ
Locul de desfășurare:
· Unitățile de învățământ care se regăsesc în ANEXĂ (conform acordului de parteneriat încheiat între Asociația pentru dezvoltarea profesională continuă – PRAEDU și fiecare unitate de învățământ în parte)
Rezultate așteptate:
· O atitudine pozitivă față de școală
· Scăderea numărului de absențe
Evaluare:
· Chestionare
· Realizarea unei reviste a cadrelor didactice


Activități

	Nr. crt.
	Tema
	Descriere
	Scop
	Responsabili
	Perioada

	1
	Întâlnirea echipei de proiect
	-întâlnirea se va desfășura în sistem online, sincron audio-video;
-vor participa membrii asociației;
	-semnarea protocolului de colaborare;
-realizarea graficului de desfășurare a activităților;
	Asociația pentru dezvoltarea profesională continuă-PRAEDU
	iunie-iulie 2021

	2
	Identificarea elevilor din grupul țintă
	-utilizarea datelor din cataloage;
-consultarea Raportului Comisiei de monitorizare a frecvenței;
	-identificarea elevilor care au înregistrat un număr mare de absențe în anul școlar anterior;
	Echipa de proiect
	septembrie 2021

	3
	Cum putem preveni abandonul școlar?
	-workshop tematic, cu participarea specialiștilor din cadrul C.J.R.A.E Arad;
	-dezvoltarea competențelor didactice de integrare a metodelor și practicilor non-formale care să asigure motivarea elevilor și creșterea calității actului educațional 

	Asociația pentru dezvoltarea profesională continuă-PRAEDU

C.J.R.A.E Arad
	octombrie 2021

	4
	Muncim împreună
	-o activitate la alegerea cadrului didactic, în colaborare cu instituții abilitate; 
	-încurajarea elevilor în exprimarea propriilor păreri și conștientizarea consecințelor absenteismului;
	Echipa de proiect
	octombrie 2021

	5
	Motivație pentru educație
	-desfășurarea unei activități de consiliere, care să cuprindă toți preșcolarii/elevii grupei/clasei, desfășurată, dacă este posibil, în afara instituției de învățământ;
	-promovarea echității și a incluziunii în educație, pentru a permite învățarea de calitate pentru toți, precum și pentru a preveni abandonul școlar 

	Echipa de proiect
	noiembrie 2021

	6
	O școală /grădiniță prietenoasă
	-fiecare cadru didactic prezintă o listă de activități extrașcolare, iar elevii vor opta pentru una dintre acestea;
	-creșterea dorinței de implicare și a stimei de sine;
	Echipa de proiect
	decembrie 2021

	7
	Ce părere am?
	Elevii din grupul țintă vor completa un chestionar sau se vor întâlni în cadrul unei ”mese rotunde”
	-identificarea schimbărilor produse prin participarea la acest proiect;
	Echipa de proiect
	ianuarie 2022

	8
	Revista noastră
	-publicarea unui articol referitor la desfășurarea acestui proiect și implicarea elevilor în activitățile organizate;
	-promovarea de exemple de ”bune practici” în prevenirea și combaterea absenteismului școlar;
	Asociația pentru dezvoltarea profesională continuă-PRAEDU

	ianuarie 2022



